CELEX: 31982D0249
Language: el
Date: 1982-03-31 00:00:00
Title: 82/249/EOK: Απόφαση της Επιτροπής της 31ης Μαρτίου 1982 περί εφαρμογής της αναμόρφωσης των γεωργικών διαρθρώσεων στις Κάτω Χώρες, σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31982D0249

82/249/EOK: Απόφαση της Επιτροπής της 31ης Μαρτίου 1982 περί εφαρμογής της αναμόρφωσης των γεωργικών διαρθρώσεων στις Κάτω Χώρες, σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 110 της 23/04/1982 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Μαρτίου 1982  περί εφαρμογής της αναμορφώσεως των γεωργικών διαρθρώσεων στις Κάτω Χώρες, σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (82/249/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και κυρίως το άρθρο 18 παράγραφος 3,  Εκτιμώντας:  ότι η ολλανδική κυβέρνηση ανακοίνωσε στις 12 Ιανουαρίου 1982, σύμφωνα με το άρθρο 17 παράγραφος 4 της οδηγίας 72/159/ΕΟΚ, την απόφαση της Διευθύνουσας Επιτροπής του Ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως περί της δέκατης πέμπτης τροποποιήσεως της αποφάσεως για τις γεωργικές εκμεταλλεύσεις, με στόχο τη βελτίωσή της·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, πρέπει να αποφασίσει η Επιτροπή εάν, λαμβανομένης υπόψη της προαναφερθείσας ανακοινώσεως, οι διατάξεις περί εφαρμογής της οδηγίας 72/159/ΕΟΚ που ισχύουν στο βασίλειο των Κάτω Χωρών εξακολουθούν να πληρούν τους όρους της χρηματοδοτικής συμμετοχής της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι η αναφερθείσα απόφαση της Διευθύνουσας Επιτροπής ανταποκρίνεται στους όρους της οδηγίας 72/159/ ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Λαμβάνοντας υπόψη την απόφαση της Διευθύνουσας Επιτροπής του Ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως περί της 15ης τροποποιήσεως της αποφάσεως για τις γεωργικές εκμεταλλεύσεις με στόχο τη βελτίωσή της, οι διατάξεις περί εφαρμογής της οδηγίας 72/159/ΕΟΚ, που ισχύουν στο βασίλειο των Κάτω Χωρών, εξακολουθούν να πληρούν τους όρους της χρηματοδοτικής συμμετοχής της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο βασίλειο των Κάτω Χωρών.  Έγινε στις Βρυξέλλες, στις 31 Μαρτίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.